
LAG: Hátíð fer að höndum ein

En það bar til um þessar mundir að Ágústus keisari lét þau boð út ganga að skrásetja skyldi alla rómversku
heimsbyggðina. Fóru allir til að láta skrásetja sig, hver til
sinnar borgar.
Þá fór einnig Jósef úr Galíleu frá borginni Nasaret alla leið til Betlehem til að láta skrásetja sig ásamt Maríu unnustu sinni til sem var þunguð.

LAG: Kemur hvað mælt er


Þetta langa ferðalag var Maríu afar erfitt og var hún komin að því að fæða barn sitt.
Þegar þau komu loksins til Betlehem var gistihúsið yfirfullt og hvergi var hægt að fá inni. Jósef og María voru fátæk en á endanum fengu þau húsaskjól í gripahúsi, en þar áttu asninn og uxinn bása sína.
Þegar þangað var komið var María við það að fæða barn sitt. Hún fæddi son sinn, klæddi og lagði hann í jötu.

LAG: Þá nýfæddur Jesú


Þessa sömu nótt voru hirðar úti í haga skammt frá Betlehem og gættu þeir hjarðar sinnar. Skyndilega varð himinninn bjartur sem að degi og engill stóð fyrir framan þá. Hirðarnir urðu mjög hræddir. 
Engillinn mælti: „Verið ekki hræddir. Ég flyt ykkur miklar gleðifréttir sem allir munu fagna. Í dag er frelsari fæddur í Betlehem. Hann er Messías, Drottinn. Og þetta er merkið sem þið skulið fara eftir: Þið munið finna ungbarn í jötu“.
Skyndilega var með englinum fjöldi annarra engla sem
lofuðu Guð og sögðu:

ALLIR ENGLARNIR: „Dýrð sé Guði í upphæðum og friður á jörðu hjá þeim mönnum sem hann elskar“.

LAG: Gloria in exelcius Deo


Þegar englarnir voru farnir frá þeim til himna sögðu hirðarnir hver við annan: „Við skulum fara til Betlehem og sjá það sem hefur gerst og Drottinn lét okkur vita um“.

LAG: Komið þið hirðar


Þeir héldu af stað í skyndi og fundu Maríu og Jósef og nýfædda barnið sem lá í jötu. Þegar þeir höfðu séð allt þetta sögðu þeir frá því sem englarnir höfðu sagt þeim um þetta barn.


Allir sem hlýddu á hirðana urðu forviða yfir frásögn þeirra. María hlustaði vel á og geymdi hvert orð í hugskoti sínu. Hún leiddi oft að því hugann hvað þetta þýddi.

LAG: Hin fyrstu jól


Hirðarnir snéru aftur til hjarðar sinnar og þökkuðu Guði fyrir það sem þeir höfðu séð og heyrt. Allt var þetta eins og englarnir höfðu sagt.


Vitringarnir héldu nú af stað. Stjarnan fór fyrir þeim á
himnum og vísaði veginn. Loks nam hún staðar yfir húsinu þar sem barnið var.

LAG: Bjart er yfir Betlehem

Þeir gengu inn í húsið og fundu barnið og móður þess, Maríu. Vitringarnir hneigðu sig djúpt og féllu á kné frammi fyrir barninu; opnuðu fjárhirslur sínar og tóku upp úr þeim gjafir góðar; gull, reykelsi og myrru.
María og Jósef gáfu drengnum sínum nafnið Jesú eins og engillinn hafði mælt fyrir um.

LAG: Heims um ból
